Raul Palsner

Raul Palsner (sündinud 29. mail 1965) on eesti poplaulja ja müügikoolitaja.

Ta on lõpetanud 1983. aastal Keila 1. Keskkooli, kus õppis Anne Kurve juhendatud muusikaklassis.Vilistlased Keila Kooli koduleht. Vaadatud 31.12.2023.

Muusika
Poplauljana sai ta tuntuks 1980. aastate lõpus ansambli Vitamiin lõpuperioodi solistina.Vitamiin kui vikerkaar Vahur Kersna (ETV) ülevaatesaade ansamblist Vitamiin. Eesti Rahvusringhääling, 2023. Pärast Vitamiini laialiminekut oli ta aastatel 1989–1990 ansambli Monarh solist.Ansambel Monarh muusikaportaalis Ruja.ee. Vaadatud 31.12.2023. 2010. aastal musitseeris ta solistina ansamblis Rebel (koos Rain Pilve, Tarmo Ranna ja Allan Ladvasega).Laulja Raul Palsner tuleb üle 20 aasta taas bändiga välja Õhtuleht.ee, 13.11.2010. 

Ehkki Raul Palsnerit on peetud tähelepanuväärse lavasarmiga meeslauljaks, jäi ta lauljakarjäär lühikeseks.Berk Vaher. Sparks näitas metapopi meistriklassi Postimees.ee, 05.05.2022.Eesti seksikaim meeslaulja kadus ühel hetkel sama kiirelt kui ilmus Retro FM-i saade "Kadunud talendid", Retro FM-i leht Facebookis. Vaadatud 31.12.2023. Ning hoolimata kümnetest tema repertuaari kuulunud lauludest on teda nimetatud ühehitimeheksGert Kiiler. Videokommentaar: Eesti muuvi poolik muna Sakala/Postimees, 30.07.2002. – hitiks sai tema esitatud laul "Aken lahti tee".Hillar Kohv. Muusik Rein Laaneorg Gossip.ee-le: Ennustan, et CD-de ost ja müük kolib üle arvutimaailma Oh My Gossip / nordenbladet.ee. 02.05.2011.

Raul Palsneri esitatud laule
Ansamblis Vitamiin
 "Üksildane mees"
 "Vanad ideaalid"
 "Kilp ja mõõk"
 "Kas meelest läeb?"
 "Ringtee"
 "Must saatan"

Ansamblis Monarh
 "Võta kaasa mu laul"
 "Aken lahti tee"
 "Boomerang"
 "Eestimaa suvi"
 "Purunenud hinged"

Ansamblis Rebel
 "Vana lainer"
 "Kuldne kuu"

Duetis Raul Palsner & Rein Laaneorg
 "Kui sind ma näen"

Töö pärast muusikakarjääri
Raul Palsner töötas 1998. aasta lõpust Trading Target LLC Eesti filiaali juhatajana. 2000. aastate algusest on ta olnud müügikoolitajaEesti juhtimisvaldkonna uuring 2005 Ettevõtluse Arendamise Sihtasutus. Lk 154. (nt koolitusfirmas Bestseller).Väinu Rozental. Koolitaja: palju müügitöötajaid on ripakil Äripäev, 03.12.2010.

Viited

Kirjandus
 Andres Oja. Trammiga Moskvasse. Tänapäev 2018.

Kategooria:Eesti lauljad
Kategooria:Sündinud 1965